Kleopatra.
Afrička kraljica.
Majka milijunskog naroda.
Živuća egipatska božica,
predmet straha i obožavanja.
Ali bila je i ljudsko biće.
Žene se suočavaju s opasnostima koje muškarce nikad neće snaći.
Porodi u drevnim vremenima ovisili su o milosti bogova.
Faraonka i njezino dijete mogu umrijeti lako poput bilo koje seljanke.
Zdravi dječak kojeg je rodila
mogao bi jednog dana ujediniti najmoćnije države svijeta.
Rim i Egipat.
Kleopatra, majka dvaju naroda,
osigurala je svoj položaj i svoju besmrtnost.
Ali sreća ne prati uvijek hrabre.
KRALJICA KLEOPATRA
EGIPAT 46. PR. N. E.
Kleopatrina priča toliko je značajna
jer se odvija na prijelomnoj točki
u povijesti antike.
Kleopatra je rodila dijete Julija Cezara
u ranim dvadesetima, vjerojatno oko 22.
Zvao se Cezarion, mali Cezar.
Savršeno ime.
Cezarion je utjelovio dvije velike kulture i dvije velike civilizacije.
U svijetu nije bilo djeteta nalik njemu.
Nije se dizala prašina
što nije bila udana za djetetova oca.
S obzirom da je ona bila vladarica, a djetetov otac vladar,
dijete je moglo uistinu ujediniti Rim i Egipat.
S rođenjem Cezariona Kleopatra je dobila priliku
nastaviti svoju dinastiju.
Nakon svih problema poslije Kleopatrina povratka u Egipat
situacija se konačno smirila.
Preminuo je Ptolemej, njezin muž i brat.
Kleopatra se više nije morala zabrinjavati njime.
Našla se na snažnom položaju.
Osim što...
Kleopatra ima problem.
Kleopatrin problem njezina je sestra Arsinoja.
RIM
Nakon što je Julije Cezar zarobio Arsinoju,
odveo ju je u Rim kao dio svog trijumfa.
Kao dio službene proslave njegove pobjede u Egiptu.
Kleopatra je zahtijevala da joj Julije Cezar obeća
da će je ubiti.
Imala je oko 17 godina.
Paradirao je Arsinoju.
A rimski se narod zgrozio.
Bila je dijete.
Zašto je ponižavate tako?
Narod se pobunio protiv Cezara.
Zato se predomislio oko pogubljenja.
Rimski narod poštuje Cezara.
Ali ako se ne slažu s njegovom odlukom,
Cezar to mora uzeti u obzir.
Naredio je da Arsinoji poštede život.
Izgnali su je u grad Efez na teritoriju današnje Turske.
EFEZ
Cezar je zbilja izdao Kleopatru.
Ona pretpostavlja da je Arsinoja mrtva
i da više ne ugrožava njezino prijestolje.
Kad je Kleopatra saznala da je Arsinoja još živa,
pobjesnjela je.
Jer zna kakvu joj prijetnju predstavlja.
Zna da ne možeš vjerovati braći i sestrama.
Ne možeš im vjerovati.
Kleopatra je rekla:
„Dajte mi trenutak da smislim plan.”
Po tome je posebna. Uvijek ima plan.
RIM
Beba je bila stara oko godinu dana
kada je odlučila odvesti Cezariona u Rim,
nadajući se, moleći se, da će Cezar priznati očinstvo,
priznati Cezariona kao sina, ali što je važnije, kao nasljednika.
To će dati legitimnost ne samo Cezarionu,
već i Kleopatri.
Želi je,
ali većinom je želi za Cezariona.
Ako Julije Cezar potvrdi Cezariona kao svojeg sina,
to će omogućiti Kleopatri da posve zaobiđe Arsinoju.
Povela je svoje vjerne pouzdanice,
Harmion i Iru.
Povela je i svojeg drugog brata-muža,
Ptolemeja XIV.,
koji se možda osjeća kao da im drži svijeću.
Kleopatra dolazi u Rim kako bi bila s Cezarom,
ali mora joj se pridružiti jer je faraon suvladar.
Rimsko gostoprimstvo moglo bi se poboljšati.
Samo pokazuju svoju snagu.
Da je Egipat moćan,
postupila bih jednako.
Rim je u to doba bio najmoćnije carstvo.
Rim je napredovao u raznim poljima,
od arhitekture do umjetnosti, postao je svjetska metropola.
I carstvo im se proširilo.
Širi se po području koje bismo danas nazvali zapadnom Europom.
Prostire se sve do Azije.
Moćno je.
Julije Cezar najslavnija je osoba na svijetu.
Također je junak mnogim Rimljanima.
Životno iskustvo, ratno iskustvo.
Znak je to moćnog muškarca.
Pokažimo im egipatskog faraona.
U redu. Jesi li spreman?
Oči.
Rim vam želi dobrodošlicu.
Cezare.
- Možeš li... - O, dječače moj.
Tako.
Hvala.
Dok je Kleopatra bila u Rimu,
Cezar je smjestio nju, njihovo dijete i pratnju
u svoju ladanjsku vilu na brežuljku Janikul.
Cezar je imao suprugu Rimljanku.
Kleopatra to ne smatra problemom.
Cezar je bio poznat po preljubima.
Činjenica da je oženjen ne bi smetala Kleopatri.
A premda se monogamija očekivala, na visokoj političkoj razini
o kojoj govorimo kad je riječ o Cezaru i Kleopatri
vrijedila su drukčija pravila.
- Tko je to? - Tko li je ovo?
Koga to imam?
Ujedinjeni djetetom postali su partneri.
Oprezno.
- Nije navikao na grubu igru. - Očevi tomu služe.
Ima tvoju bradu.
Pogledaj ti to.
Snažna, rimska čeljust.
Mora jesti.
Već?
Možeš ga dobiti nakon ručka.
Možda mu čak pokazati Senat.
Možda.
Drago mi je da ste došli.
Obećala sam.
I ti si meni nešto obećao.
Jesam li?
Zašto je Arsinoja još živa?
Zbog odluke rimskog naroda.
- Više nije prijetnja. - Tebi.
Iz tog hrama može izaći samo uz moju pomoć ili pomoću vojske.
A neće dobiti nijedno.
Jednom smo je podcijenili.
Bila si gola.
Omela si mi pažnju.
- A sada nisi ometen? -Što je ovo?
Obećao si mi.
Što god da ti obećam
ne može nadjačati moje obećanje rimskom narodu.
Jedan od razloga zašto je Cezar bio privlačan Kleopatri
bilo je njegovo razumijevanje političke moći.
Što je ključno i urođeno svakom Ptolemejeviću.
Smatrala bi ga
ravnopravnim muškarcem koji cijeni igre moći
na isti način kako su nju odgojili da ih cijeni.
Želiš li išta podijeliti?
Vidimo da postupa strateški.
Kleopatra se usredotočila na muškarce
koji mogu doprinijeti vezi.
Nedostajala si mi.
S obzirom na fluidnost seksualnosti u drevnom Egiptu,
Julije Cezar vjerojatno nije bio Kleopatrin prvi spolni partner.
Bio je to susret uma i srca
dvije moćne i snažne jedinke.
Sigurno nikad nije sreo ženu poput Kleopatre,
s potpunom kontrolom i samopouzdanjem
po pitanju vlastite seksualnosti i identiteta.
Sigurno ga je zapanjila.
Kleopatra je vjerojatno bila jedna od najobrazovanijih žena na Sredozemlju.
Govorila je više jezika, bila je iznimno sofisticirana.
Proputovala je mnoge krajeve.
Učila je od najvećih umova svijeta
u jednom od najintelektualnijih gradova.
S druge strane, Rim je bio tek beba.
Mlado, rastuće carstvo.
Grad su osnovali vojnici-zemljoradnici.
Bili su prizemni, žilavi ljudi.
Rimski sustav moći bio je orijentiran prema muškarcima,
a Kleopatrin je ugled bio narušen
jer nije bila što su Rimljani smatrali
doličnom ženom.
Egipćanke su imale skoro jednaka zakonska prava kao i muškarci.
Žene su birale muževe,
imale su pravo na razvod, mogle su osnovati posao,
imati imovinu.
U Rimu se od žena očekivalo da ostanu kod kuće.
Posebno žene visokog roda.
Egipatske žene nisu se držale te ideje.
Gadila se rimskim moćnicima
jer je bila drukčija, jer je bila strankinja.
Cezare!
Kakav li je veličanstven simbol Egipta.
Zrela i spremna za ubiranje.
Zar Rim svojim ženama iskazuje ovoliko poštovanja?
"Zrela i spremna za ubiranje?"
Cicerone, čak i da jesam,
tko zna biste li našli svoju alatku.
Uz Julija Cezara,
Marko Antonije bio je jedan od najistaknutijih rimskih generala.
Znamo da je bio veći hedonist nego Julije Cezar.
Manje ga je zanimala filozofija,
a više pijančevanje.
Ciceron, važan rimski senator, nije volio Kleopatru.
Postoji pismo u kojem piše da je bezobrazna i arogantna
i kaže: „Mrzim je.”
Nisam vas želio uvrijediti.
Opraštam vam.
Ne prima Rim kraljicu baš svaki dan.
Rim nikad nije imao i nikad neće imati kraljicu.
I premda duboko poštujem
vašu drevnu civilizaciju, upravo je u tome stvar.
Drevna je.
Rim je budućnost.
Nema budućnosti bez prošlosti.
Nema Rima bez Egipta.
Ozbiljno želite reći
da nas ne bi bilo da nema vas?
Slobodno promislite o tome.
Konačno!
Gošća koja produhovljuje razgovor.
Nazdravimo Kleopatri!
Napokon...
netko je nadmudrio Cicerona!
Rim je bio protiv ideje ženskih vladara.
Jednostavno je.
Rim je republika.
Njime vlada grupa muškaraca, djelomično demokratski.
Egipat, s druge strane, dinastija je kojom vladaju
jedan ili dva vladara već tisućama godinama.
Ta dva sustava vlasti posve su suprotna.
Rim je jedan od prvih primjera predstavničke vlasti
i ponosili su se svojim republikanskim korijenima.
Ideja demokracije određivala je Rim u to doba.
Kad se Julije Cezar vratio iz Aleksandrijskog rata,
Senat je bio toliko zahvalan na njegovim uspjesima
da su ga proglasili diktatorom.
Diktatori tada nisu bili kako ih danas shvaćamo,
s neograničenom moći na neograničeno vrijeme.
Diktator je bio vladar s ograničenim mandatom, nekoliko godina.
Što je to?
To je javna knjižnica.
Umjesto jednih vrata zašto ne biste imali niz arkada?
Tako biste imali više ulaza u zgradu.
Donijela je posve novu dimenziju
svemu što se u to doba događalo oko Julija Cezara,
jer su ga svi pomno promatrali,
pa time i nju.
Savršeno.
Što kažeš na ovo?
Zahtijevat će puno posla.
Julije Cezar pod Kleopatrinim utjecajem
planirao je izgraditi knjižnicu u Rimu.
Sličnu onoj oštećenoj u Aleksandriji.
Julije Cezar također je prilagodio rimski kalendar.
Drevni Egipćani bili su besprijekorni astronomi
i osmislili su učinkovit solarni kalendar.
Dvanaest mjeseci u godini, svaki mjesec s 30 dana,
i imali su pet dana na kraju da bi godina imala 365 dana.
Temelj našeg kalendara
jest onaj koji je Cezar usvojio kad je Kleopatra posjetila Rim.
Kleopatra je vidjela Cezarovu spremnost
na izmjenu kalendara
i gradnju knjižnice kao dokaz da može oblikovati njega,
a time i grad Rim.
Činjenica da toliko utječe na Cezara tijekom svog posjeta
dovela je do mnogo zamjeranja.
Pojavila se glasina da Cezar želi preseliti glavni grad
iz Rima u Aleksandriju.
Također da će Cezar postati poligamist
kako bi imao rimsku suprugu, egipatsku suprugu
i grčku suprugu.
Doslovno dijeli postelju, metaforički i doslovno,
s nekim iz strane države,
države koja je ovisila o Rimu.
Borba za moć između Egipta i Rima sada se preokrenula
i Kleopatra je donosila sve odluke.
Podignuo je zlatni kip.
Posvećen je Izidi odnosno Veneri.
Ali nalikuje na Kleopatru.
Rimljanima se nije sviđala ideja da se ljude proglašava bogovima.
Većina Rimljana vjerojatno je bila zgrožena.
Vjerovali su da sigurno ima nekakvu kontrolu ili moć nad njim.
Ali zapravo nije bila posve zadovoljna.
Nije dobila baš sve što je željela.
Kleopatrin glavni razlog za posjet Rimu
bio je da Julije Cezar prizna svog sina Cezariona.
To je jedna stvar koju Kleopatra nije postigla.
EGIPAT
Kleopatra se vratila u Egipat
jer je predugo izbivala iz svoje zemlje.
Kleopatra se osjeća jako blisko egipatskom narodu.
I želi da egipatski narod
zna da mari za njih i da su joj važni.
Kleopatra se vratila u Egipat, ali u Rimu rastu napetosti.
RIM, 44. PR. N. E.
Cezar je 44. pr. n. e. zatražio da ga proglase doživotnim diktatorom.
Bilo je toliko političke nestabilnosti
da mu je Senat odobrio zahtjev.
Ostat će diktator do kraja života.
Na neki je način na vrhuncu moći.
Što također znači da se našao u prijelomnoj točki.
Julije Cezar prvi je Rimljanin proglašen doživotnim diktatorom.
Stavio je svoj portret na kovanice.
Nosi ljubičaste halje, sjedi na urešenom prijestolju,
čak je podignuo kip posvećen njemu kao bogu.
Rimljani su naslutili
da Julije Cezar želi biti kralj na isti način kako je Kleopatra kraljica,
što je naišlo na osudu Rimske Republike.
Političko je samoubojstvo
truditi se postati kralj.
Svetkovina luperkalije savršena je prilika za Julija Cezara
da pokaže narodu kakva je osoba.
Skromna osoba koja ne želi biti kralj.
Marko Antonije pučanin je koji se postepeno uzdigao
i postao važna figura u rimskoj vojsci
i netko komu Julije Cezar vjeruje.
Marko Antonije prišao mu je s dijademom, krunom.
Kalendar nije jedino što pokušava promijeniti.
Ljudi su mu pružili glasnu podršku.
„Vidite? Ne želi biti kralj.”
Ali drugi su u tom trenutku
shvatili da nešto smjera.
Distancirao se od ostatka visokog staleža
i skoro preuzeo kontrolu.
Jedna frakcija senatora smatrala je da je Cezarova doživotna diktatura
uvreda republikanskim vrijednostima Rima.
Kleopatra je po drugi put stigla u Rim 44. pr. n. e.
OŽUJAK 44. PR. N. E.
Kad se vratila, morala je biti iznimno oprezna
zbog položaja u kojem se našla.
Svakim danom
Cezarion postaje sve veća prijetnja Rimu.
Što je stariji,
vjerojatnije je da ga Kleopatra odgaja
kao budućeg kralja, cara.
Željela je da Julije Cezar prizna Cezariona
i da ga unese u oporuku kao nasljednika.
Njoj je Cezarion prvenstveno
as u partiji pokera koju igra
ako se Julije Cezar uspije održati na vlasti.
Zbog Cezarove popularnosti u narodu
i njegove rastuće moći
politička je elita ugrožena
i počinju kovati urotu protiv njega.
Političari su zbilja zabrinuti
da će Cezar postati autokrat
zbog Kleopatrina utjecaja.
Kleopatrina prisutnost u Rimu
daje urotnicima upravo ono što trebaju.
„Hej, pogledajte tko je ovdje.
Zašto se vratila?”
Petnaestog ožujka ujutro
Julije Cezar ide prema Senatu.
S njim je Marko Antonije.
Nije posve jasno tko ga je prvi probo.
I umro je.
Harmion, što se događa?
Ubili su ga. Ubili su Cezara.
Petnaestog ožujka 44. pr. n. e.
proboli su ga desetak puta.
Kako to misliš?
Kako barbarski.
Senat ga je ubio.
Nemoguće.
Zašto...
Zašto bi to učinili?
Zašto bi...
Ako su ga toliko voljeli, zašto su dopustili da ga Senat ubije?
Zašto? Zašto bi to učinili?
Moramo poći prije negoli provale.
Ne, nitko neće provaliti!
Nitko neće provaliti.
Ostajemo.
Dok ne čujem...
Dok ne čujem Cezarovu oporuku.
Ostajemo.
Želim javno priznanje mog sina.
On to zaslužuje.
Ja to zaslužujem.
Vijest ju je zaprepastila.
Tko god da je ubio Julija Cezara
zasigurno želi ubiti njegova sina.
Njezin život i život njezina sina bili su ugroženi.
Nalazila se u stranoj državi.
Nema nikakvu zaštitu.
Bila je u iznimno ranjivom položaju.
Uz vas smo.
Želim saznati što piše u oporuci.
U redu.
Bok.
Sad kad je Julije Cezar mrtav,
Kleopatra se na neki način našla opet na početku,
prisiljena smisliti kako će održati svoju moć,
kako će održati svoj položaj.
Mora ugurati Cezariona na položaj vodstva.
Netko njima blizak bit će imenovan Cezarovim nasljednikom.
S obzirom na njegove veze sa Senatom
i dugu odanu službu uz Cezara,
Marko Antonije očekivao je, realistično ili ne,
da bi mogao biti velikanov nasljednik.
Kleopatra je očekivala da će to biti Cezarion.
TJEDAN DANA POSLIJE
Oktavijan, Cezarov pranećak.
On mu je nasljednik.
Zašto bi imenovao nekoga koga ne poznaje
kad ima nasljednika?
- Jesi li vidio svojim očima? - Jesam.
Cezar ima sina.
Sina kojeg sam ja rodila.
Zakonitog nasljednika.
Moram razgovarati sa Senatom.
Važno je samo što je Cezar napisao, a napisao je tako.
Bio si mu poput sina.
Što je tebi ostavio?
U Senatu je okupljanje.
Moram otići onamo.
Ira?
Šokirala se što njegov rođeni sin
nije imenovan nasljednikom.
Možemo pretpostaviti da će Oktavijan, ako naslijedi Cezarov imetak,
također naslijediti njegov politički položaj.
Ali Rimska Republika ima predstavničku vladu,
a drugi moćnici također sudjeluju.
Javili su Oktavijanu da je nasljednik.
Marko Antonije trudio se okupiti svoje pristaše,
pa će doći do bitke za moć i malo zveketa mačeva.
Kleopatra napušta Rim nakon Cezarova ubojstva.
Možemo zamisliti da je shrvana tim gubitkom.
Nije izgubila samo ljubavnika i prijatelja,
već i glavnog političkog saveznika.
EFEZ
Cezarova smrt nije Kleopatrin jedini problem.
Njezina sestra Arsinoja trebala je biti zatočena.
Međutim, sklopila je savez s namjesnikom Cipra,
koji ju je oslobodio.
Zbog njezina saveza s ciparskim namjesnikom
Arsinoja je oslobođena.
Uspjela se urotiti s bratom Ptolemejem
protiv Kleopatre kako bi došla do prijestolja.
EGIPAT MJESEC DANA POSLIJE
Zašto sam saznala za Arsinoju i ciparskog namjesnika
od supruge nekog birokrata?
Možda bih nju trebala proglasiti savjetnicom.
Ne bih to preporučio.
Koliko dobiva informacije toliko ih i dijeli.
I dopuštamo joj?
Dajemo joj dovoljno mamca da namami plijen.
Ali neprestano je motrimo.
Jasno.
Iz tog hrama može izaći samo uz moju pomoć ili pomoću vojske.
- Ima vojsku. - Pokušava okupiti vojsku.
Koliko se trebam brinuti?
Javit ću vam kad dođe vrijeme za napad.
Neka bude tako.
Kleopatra je mogla dogovoriti Arsinojino ubojstvo,
ali donekle je zaštićena jer je trenutačno izvan Egipta.
Arsinoja je sklopila savezništvo sa svojim bratom,
Ptolemejem XIV.
Premda je Ptolemej XIV. bio dijete,
lako je mogao postati okosnica pokreta
za svrgavanje Kleopatre.
Zašto?
Zašto se ne možemo svi slagati?
Ne smije dopustiti da išta stane između Cezariona
i onoga što smatra njegovim zasluženim položajem.
I mora smjesta djelovati.
Ptolomej XIV. se razbolio
i zatim je preminuo.
Čekajte.
Molim da se sjediniš s bogovima.
Možete početi.
Mislim da je vjerojatno
da je Kleopatra uklonila brata iz jednadžbe.
Bio je prevelika prijetnja, pa su ga ubili.
Može postojati samo jedan kralj.
Njezin brat, Ptolomej, morao je umrijeti
kako bi svog sina, Cezariona, mogla proglasiti suvladarom.
Premda se nama, modernim ljudima, to doima stravičnim,
bilo je to skoro pa tipično obiteljsko rješenje.
Izgubila je brata i muža,
ali dobila je ogromnu količinu sigurnosti kao egipatska kraljica.
RIM LISTOPAD 42. PR. N. E.
Nakon Cezarova ubojstva došlo je do građanskog rata.
Rimska elita podijelila se na atentatore
i one koji su pokušavali svrgnuti atentatore.
Marko Antonije i Oktavijan u to su doba ujedinili snage.
Tri godine nakon ubojstva Julija Cezara
Kleopatra je dobila novu priliku za sklapanje savezništva s Rimom.
Marko Antonije zatražio je susret s njom
zbog pitanja položaja Egipta unutar zajednice moćnika
u istočnom dijelu Rimskog Carstva.
Marko Antonije primio je dojavu
da je Kleopatra pomogla nekim urotnicima.
Dakle?
Što je?
Marko Antonije mora se susresti s Kleopatrom
kako bi utvrdio pomaže li njegovim neprijateljima,
ljudima koji su ubili Cezara.
Rekla sam ti.
Kleopatra je egipatska faraonka.
Kleopatra se ne odaziva pozivima
ljudi poput Marka Antonija.
Tjednima je
Marko Antonije zahtijevao da dođe k njemu.
„Dođi u Tarz.”
Reci Marku Antoniju da prihvaćam njegov poziv.
Reci mu da prihvaćam.
Što?
Učini tako.
Treba saveznika kojem može vjerovati,
nekoga tko će moći pružiti
zaštitu Aleksandriji ako bude potrebno
zbog napada s Cipra.
Na kraju krajeva,
Marko Antonije ima vojnu moć.
TARZ
Tarz je važan grad na teritoriju današnje južne Turske.
Kleopatra je doplovila u luku
u jednom od najraskošnijih brodova ikad izgrađenih.
41. PR. N. E.
Marko Antonije ljutito odlazi do broda.
Kleopatra se odjenula kao božica Venera.
Odlučila je pokoriti Marka Antonija,
a raskošan brod njezino je bojište.
Ti i Oktavijan zatražili ste da dođem ovamo.
Znaš li da je uzeo Cezarevo ime?
Smiono.
Rimljani su poštedjeli Arsinoju.
Moram se pobrinuti da se to ne ponovi.
Što želiš?
Savezništvo.
Sve ovdje...
može ti pomoći da zauzmeš cijeli Rim.
Mogu li ti vjerovati?
Da.
Sve ovdje.
Sve.
Sve?
Marko Antonije trebao je egipatsko bogatstvo.
Pokazala mu je vrijednost savezništva s Egiptom,
da mu može pružiti bogatstvo kakvo treba.
Kleopatra je iskoristila priliku s Markom Antonijem.
Rimljanin je značajne moći,
netko s kim može nastaviti gdje je stala s Cezarom.
Rabila je odnose strateški
kako bi poboljšala svoj položaj i zaštitila sebe i svoju zemlju.
Upravo zato što je bila žena,
zato što je mogla rađati djecu moćnim rimskim muškarcima
i sklapati vojne, diplomatske i romantične saveze,
dobila je element moći
koji tadašnji muški kraljevi nisu imali.
Marko Antonije primio je netočne izvještaje.
Nije Kleopatra pomagala Cezarovim atentatorima,
već njezina sestra, Arsinoja.
Kleopatra mu je u krevetu rekla:
„Mislim da bi bio znak snažnog rimskog vođe
kad bi Arsinoju snašla preuranjena smrt.”
U Kleopatri vidimo nekoga tko se bori da preživi.
Nekoga tko će učiniti bilo što kako bi preživio.
Kleopatri je savezništvo s Markom Antonijem
omogućilo da pobijedi sestru.
A nakon Arsinojine smrti
Kleopatra je ostala posljednja ptolemejska vladarica.
Ali Kleopatra i dalje ima još većeg suparnika, Oktavijana.
A on neće stati dok joj ne uništi sve planove.
Prijevod titlova: Iva Antoliš